.............. (sz.) napirend

 Előterjesztve:

Gazdasági és Tulajdonosi Bizottsághoz

**E L Ő T E R J E S Z T É S**

# A Képviselő-testület 2023. április 27-i rendes ülésére

**Tárgy:** Javaslat a Budapest Főváros II. Kerületi Önkormányzat Képviselő-testületének az Önkormányzat tulajdonában álló lakások béréről szóló 51/1995. (XII. 18.) önkormányzati rendeletének módosítására

**Készítette:** …………………………….

Annus Béláné

gazdasági igazgató

**Egyeztetve:** ………………………..

dr. Varga Előd Bendegúz

alpolgármester

**Látta:** ………………………..

dr. Szalai Tibor

 jegyző

……………………….

 dr. Silye Tamás

 jegyzői igazgató

A napirend tárgyalása zárt ülést nem igényel.

**Tisztelt Képviselő-testület!**

Az önkormányzati tulajdonú lakások bérleti díjára vonatkozó szabályokat Budapest Főváros II. Kerületi Önkormányzat Képviselő-testületének az **Önkormányzat tulajdonában álló lakások béréről** **szóló 51/1995. (XII. 18.) önkormányzati rendelete** (továbbiakban: R.) határozza meg.

A lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény (a továbbiakban Ltv.) 2006. évi átfogó módosítása jelentős változást hozott az önkormányzati lakások bérleti díjának megállapításával kapcsolatos szabályozás terén. Az Ltv. 34. § (1) bekezdése alapján az önkormányzati lakások lakbérének mértékét

*a)*szociális helyzet alapján, vagy

*b)*költségelven, vagy

*c)*piaci alapon

történő bérbeadás figyelembevételével önkormányzati rendelet állapítja meg.

Az R. 3/A. § (1) bekezdése szerint a bérlő jövedelmi és vagyoni körülményeinek vizsgálatával, szociális helyzet alapján történő bérleti díj megállapítására abban az esetben kerülhet sor, ha a lakásbérleti jogviszony létesítésére

a) szociális alapon pályázat útján

b) a Képviselő-testület egyedi döntésével

c) törvényben előírt kötelezettség teljesítésével

kerül sor.

Az R. 3/A. § (2) bekezdése úgy rendelkezik, hogy az (1) bekezdésben megállapított lakbért fizet az a bérlő, aki 2001. január 1. napját követően vagyoni és jövedelmi viszonyaira tekintettel pályázat útján, illetve a Képviselő-testület egyedi döntése alapján szerzett bérleti jogot.

Szociális helyzet alapján történő bérleti díj megállapítására az előzőekben felsorolt jogcímek közül nagy számban abban az esetben kerül sor, amikor a lakásbérleti jogviszony létesítése szociális alapon, pályázat útján történik.

A Képviselő-testület a 18/2022. (V. 31.) önkormányzati rendeletével 2022. június 1-jei hatállyal módosította az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004. (X. 13.) önkormányzati rendelet (a továbbiakban Vagyonrendelet) 27. § (2) bekezdés b) pontjában az önkormányzati lakások szociális helyzet alapján történő bérbe adására vonatkozó feltételeket, amelynek következtében az önkormányzati lakások szociális helyzet alapján történő bérbe adására való jogosultság jövedelmi-vagyoni feltételei módosultak.

A Vagyonrendelet 27. § (2) bekezdés b) pontjának módosításával az önkormányzati lakások szociális helyzet alapján történő bérbe adására meghatározott jövedelmi-vagyoni feltételek, valamint az R. alapján a szociális helyzet alapján történő bérleti díj megállapítására való jogosultság feltételei jelentősen eltérnek egymástól. Emiatt előállhat az a helyzet, hogy az a bérlő, aki a Vagyonrendeletben meghatározott feltételeknek maradéktalanul eleget téve elnyeri az Önkormányzat által meghirdetett szociális bérlakás pályázat alapján valamely lakás bérleti jogát, az R. jelenleg hatályos szabályozása alapján nem jogosult a bérleti díj szociális helyzet alapján történő megállapítására, mivel túllépi az az R. 3/B. § (1) bekezdésében rögzített jövedelmi-vagyoni határokat, ezért az R. 3/A. § (3) bekezdése alapján piaci alapú bérleti díjat köteles fizetni, amelynek összege a szociális lakbér kétszerese.

A fent leírtakban foglaltak szerint a két rendelet jelenleg eltérő feltételrendszert tartalmaz a bérlő kedvezményes bérleti díjra való jogosultságának megállapítására, ami felveti azt a problémát, hogy a jogosultság elbírálásánál melyik rendelet feltételrendszerét kell alkalmazni, hiszen két azonos szintű és jelenleg is hatályos jogszabályról van szó.

A módosításra tett javaslat a két önkormányzati rendelet szabályainak közötti összhang megteremtését célozza, olyan módon, hogy az önkormányzati lakások szociális alapon történő bérbe adására a Vagyonrendelet 27. § (2) bekezdés b) pontjában meghatározott jövedelmi-vagyoni feltételeket emeli át az R. 3/B. § (1) bekezdésében a kedvezményes bérleti díj megállapítására való jogosultság feltételei közé.

A rendelet-módosítás tárgyában Magyarország Alaptörvénye 32. cikk (1) bekezdés a) pontjában és Magyarország helyi önkormányzatairól szóló 2011. évi CLXXXIX. törvény 42. § 1. pontjában foglalt felhatalmazás alapján a Képviselő-testület jogosult dönteni.

A Gazdasági és Tulajdonosi Bizottság az előterjesztést a 2023. áprilisi rendes ülésén tárgyalja meg, javaslata a képviselő-testületi ülésen kerül ismertetésre.

Kérem a Tisztelt Képviselő-testületet az előterjesztés megtárgyalására, és az alábbi rendelet-módosítási javaslat elfogadására.

*A rendelet elfogadásához minősített többségű szavazati arány szükséges.*

**Budapest, 2023. április 17.**

 **Szabó Gyula**

 **Alpolgármester**

**Budapest Főváros II. Kerületi Önkormányzat Képviselő-testületének …./2023.(……) önkormányzati rendelete az Önkormányzat tulajdonában álló lakások béréről szóló**

**51/1995. (XII. 18.) önkormányzati rendeletének módosításáról**

|  |  |
| --- | --- |
| **Jelenlegi szövegezés** | **Javasolt módosítás** |
| R. 3/B. § (1) bekezdés b) és c) pontja:*(A bérlő jövedelmi és vagyoni körülményeinek vizsgálatával költségelven meghatározott bérleti díj megállapítására jogosult a bérlő, az alábbi feltételek együttes fennállásának igazolása esetén:)**„b) A bérlővel a lakásba együtt költöző, vagy befogadott, vele közös háztartásban élők egy főre jutó havi jövedelme nem haladja meg a szociális vetítési alap összegének háromszorosát, egyedülálló esetén három és félszeresét, és**c) A bérlő, vagy vele közös háztartásban élő közeli hozzátartozója nem rendelkezik olyan vagyonnal, amelynek együttes forgalmi értéke a szociális vetítési alap összegének 250-szeresét meghaladja.”* | Budapest Főváros II. Kerületi Önkormányzat Képviselő-testülete a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 86. § (2) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 23. § (5) bekezdés 14. pontjában meghatározott feladatkörében eljárva a következőket rendeli el:**1. §**Az Önkormányzat tulajdonában álló lakások béréről szóló 51/1995. (XII. 18.) önkormányzati rendelet 3/B. § (1) bekezdés b) és c) pontja helyébe a következő rendelkezések lépnek:*(A bérlő jövedelmi és vagyon körülményeinek vizsgálatával, költségelven meghatározott bérleti díj megállapítására jogosult a bérlő, az alábbi feltételek együttes fennállásának igazolása esetén:)**„b) A bérlővel a lakásba együtt költöző, vagy általa befogadott, vele közös háztartásban élő személyek egy főre jutó havi nettó jövedelme nem haladja meg a mindenkori minimálbér bruttó összegének 70%-át, egyedülálló személy esetén 80%-át, és**c) A bérlő vagy a vele közös háztartásban élő közeli hozzátartozója nem rendelkezik olyan vagyonnal, amelynek együttes forgalmi értéke a mindenkori minimálbér bruttó összegének 50-szeresét meghaladja.”* |
|  | **2. §**Ez a rendelet 2023. május 1-jén lép hatályba, és 2023. május 2-án hatályát veszti. |

**Budapest Főváros II. Kerületi Önkormányzat Képviselő-testületének /2023. ( . .) önkormányzati rendelete**

**az Önkormányzat tulajdonában álló lakások béréről szóló 51/1995. (XII. 18.) önkormányzati rendelet módosításáról**

Budapest Főváros II. Kerületi Önkormányzat Képviselő-testülete a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 86. § (2) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 23. § (5) bekezdés 14. pontjában meghatározott feladatkörében eljárva a következőket rendeli el:

**1. §**

Az Önkormányzat tulajdonában álló lakások béréről szóló 51/1995. (XII. 18.) önkormányzati rendelet 3/B. § (1) bekezdés b) és c) pontja helyébe a következő rendelkezések lépnek:

*(A bérlő jövedelmi és vagyon körülményeinek vizsgálatával, költségelven meghatározott bérleti díj megállapítására jogosult a bérlő, az alábbi feltételek együttes fennállásának igazolása esetén:)*

„*b)* A bérlővel a lakásba együtt költöző, vagy általa befogadott, vele közös háztartásban élő személyek egy főre jutó havi nettó jövedelme nem haladja meg a mindenkori minimálbér bruttó összegének 70%-át, egyedülálló személy esetén 80%-át, és

*c)* A bérlő vagy a vele közös háztartásban élő közeli hozzátartozója nem rendelkezik olyan vagyonnal, amelynek együttes forgalmi értéke a mindenkori minimálbér bruttó összegének 50-szeresét meghaladja.”

**2. §**

Ez a rendelet 2023. május 1-jén lép hatályba, és 2023. május 2-án hatályát veszti.

|  |  |
| --- | --- |
| **Örsi Gergely****polgármester** | **dr. Szalai Tibor****jegyző** |

Általános indokolás

Az Önkormányzat tulajdonában álló lakások béréről szóló 51/1995. (XII. 18.) önkormányzati rendelet (továbbiakban: R.) módosítása vált szükségessé az önkormányzati lakások bérleti díjának szociális helyzet alapján, valamint költségelven történő megállapítására való jogosultság jövedelmi-vagyoni feltételeinek az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004. (X. 13.) önkormányzati rendelet 27. § (2) bekezdésében az önkormányzati lakások szociális helyzet alapján történő bérbe adására meghatározott feltételekkel való összhang megteremtése érdekében.

Részletes indokolás

**Az 1. §-hoz**

A Budapest Főváros II. Kerületi Önkormányzat Képviselő-testülete 2022. június 1-i hatállyal módosította az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004. (X. 13.) önkormányzati rendeletet, amelynek következtében az önkormányzati lakások szociális helyzet alapján történő bérbe adására meghatározott jövedelmi-vagyoni feltételek is megváltoztak. Tekintettel arra, hogy szociális helyzet alapján történő bérleti díj megállapítására elsősorban azok a bérlők jogosultak, akik szociális alapon, pályázat útján nyerték el az önkormányzati lakás bérleti jogát, indokolt, hogy az önkormányzati lakások szociális helyzet alapján történő bérbe adására meghatározott, valamint az önkormányzati lakások bérleti díjának szociális helyzet alapján történő megállapítására meghatározott jövedelmi-vagyoni feltételek megegyezzenek.

**A 2. §-hoz**

Hatályba léptető és hatályon kívül helyező rendelkezéseket tartalmaz.